ત્યાર બાદ પોલીસની સલાહથી કોર્પોરેશનની ટીમ પાછી ફરી હતી. આ અંગે સરમણ હુણને પૂછતાં તેઓએ જણાવ્યું હતું કે, ”તંત્ર દ્વારા બાપનો બગીચો હોટલના માલિક ભદ્રેશ બારોટને ગત તા.૩૦ જાન્યુઆરી, ર૦૧૬એ બીપીએમસી એકટ ર૬૦ (૧) હેઠળ નોટિસ ફટકારાઇ હતી. ત્યાર બાદ ગત તા.૧૯ ફેબ્રુઆરીએ બીપીએમસી એકટ ર૬૦ (ર)ની નોટિસ ફટકાર્યા બાદ તંત્રએ ડિમોલિશનની કામગીરી હાથ ધરી હતી. દબાણકર્તાએ બાકીનું બાંધકામ સ્વેચ્છાએ દૂર કરવા એક મહિનાની મુદત માગી છે, જોકે તંત્ર આઠ-દસ દિવસની અંદર પોલીસનો બંદોબસ્ત મેળવીને જેટલું પણ ગેરકાયદે બાંધકામ તોડવાનું બાકી રહ્યું છે તે શેષ બાંધકામને પણ જમીનદોસ્ત કરશે.”